172 C. PLINII HIST. NAT. LIB. XXXI. 



sint utilissim. Stagnantes pigrasque merito damnant, 

 utiliores quae profluunt existimantes : cursu enim per- 

 cussuque ipso extenuari atque proficere. Eoque miror, 

 cisternarum ab aliquibus maxime probari. Sed hi ratio- 

 nem adferunt, quoniam levissima sit imbrium aqua, ut 

 quae subire potuerit ac pendere in are. Ideo et nives 

 praeferunt imbribus , nivibusque etiam glaciem , velut 

 adfinium coacta subtilitate. Leviora enim haec esse, et 

 glaciem multo leviorem aqua. Horum sententiam refelli 

 interest vitae. In primis enim levitas illa deprehendi ali- 

 ter, quam sensu , vix potest , nullo paene momento pon- 

 deris aquis inter se distantibus. Nec levitatis in pluvia 

 aqua argumentum est subisse eam in caelum, quum etiam 

 lapides subire appareat, cadensque inficiatur halitu terrae. 

 Quo fit ut pluviae aquae sordium inesse plurimum sen- 

 tiatur, citissimeque ideo calefiat aqua pluvia. Nivem qui- 

 dem glaciemque subtilissimum elementi ejus videri miror, 

 adposito grandinum argumento, e quibus pestilentissi- 

 mum potum esse convenit. Nec vero pauci inter ipsos e 

 contrario ex gelu ac nivibus insaluberrimos potus prae- 

 dicant, quoniam exactum sit inde, quod tenuissimum 

 fuerit. Minui certe liquorem omnem congelatione de- 

 prehenditur, et rore nimio scabiem fieri, pruina uredi- 

 nem , cognatis et nivis causis. Pluvias quidem aquas 

 celerrime putrescere convenit , minimeque durare in na- 



